# Die Schedelsche Weltchronik (deutsch):166

| 165 <<<Vorheriges Blatt | Die Schedelsche Weltchronik Blatt CLXVI | Nächstes Blatt>>> 167 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CLXV verso:

COnstantinus der ander ein ro$^e$mer wardt babst nach paulo in der maßen. Thoton der nepusinisch hertzog der den longobardischen anhienge wonet zu rom vnd forderet auß tu$^e$rstigkeit vil volcks von Nepeso gein rom. vnnd stercket sich mit desselben volcks waffen also das sie disen constantinum mit gunst ettlicher durch gab vnd verheißung verkerter freund zu babst scho$^e$pfften. Ein andrer philippicus genant wardt auch von ettlichen zu babst bestymbt. aber doch pald mit gewappenter hand sich des babstthumbs zeentschlahen gedrungen. So wardt Gregorius der prenestinisch bischoff gezwungen disen constantinum (der noch ein lay was) vonstundan zeweihen vnd bischoffen zesalben. Desselben hennd verdorreten von solcher weyhung wegen also wunderlich das er die zum mund nit bewegen mocht. Als aber constantinus den babstthumb ein jar verstocktlich geu$^e$bet het do wardt er von dem Ro$^e$mischen volck auß dem babstlichen stu$^o$l geworffen vnd stephanus der dritt ordenlich zu babst erwelet. darnach durch ine ein concili in laterano versammelt. constantinus seiner awgen berawbt in ein closter verschloßen vnd schno$^e$digclich außgeworffen. Ettlich zelen ine nicht vnder den bebsten.
STephanus der dritt auß Sicilia pu$^e$rtig ist in das babstthumb gangen in dem iar des herren .vii$^c$.lxviii. vnd was ein gelert vnd wolerfarner man. vnd in handlung. sunderlich gaistlicher sachen gar gestrenng vnd bestenndig vnd von aller ro$^e$mischen pfafheit vnd volck als ein warer wegweiser vnd babst gegru$^e$eßet. Der keret sein gemu$^e$et zu rechfertigung der sitten vnd versammlet die pfafheit. sunderlich auß gallia vnd welschem land in der lateranensischen kirchen zu rom. daselbst hetten sie von verordnungen der kirchlichen sachen vil vnderred miteinander vnnd entsetzeten den vorgenanten constantinum mit widerru$^e$ffung vnd abstellung seiner gesetze vnd ward mit gemainer verwilligung ir aller geordnet. das einich laye der nicht ordenlich geweihet wer sich nit vndersteen solt dem babstthumb nachzestellen noch den zebeku$^e$mern bey straff der verflu$^o$chung. Auch solten alle die ding die constantinus in heilligen dingen gehanndelt het vntu$^e$glich vnd kraftloß sein. außgenomen den tawf vnd cresem. Nach beschluß diser ding aller wardt am tag darnach ein lo$^e$blich procession got zu danckperkeit gehalten. darinn giengen der babst vnd menigclicher parfu$^o$ß auß der Lateranensischen kirchen gein sant peter mit großer andacht vnd gotßdienstperkeit. Diser allerfleißigst hirt. warer nachkomen petri vnd nachfolger christi starb seins babstthumbs im vierden jar. fu$^e$nften monat. am .xxvii.[27.] tag. der stu$^o$l ru$^o$et deßmals .ix. tag.
HAdrianus der erst ein ro$^e$mer was auß edeln eltern geporn vnd in seinem babstthumb des adels der tugent ein fleißiger nachfolger. also dz er auß gro$^e$ße seins gemu$^e$ets von seiner rete. lere vnd heilligkeit wegen eim igclichen babst gegleicht werden mocht. Es was sein erwelung noch kawm offenbar worden. do entlediget er die gefangen von affrica. vnd forderet die in das ellend verschickten wideranhayms. Als so$^e$lchs an den longobardischen ko$^e$nig Desiderium gelanget do trachtet er ime freu$^e$ndschaft vnd pu$^e$ntnus bey disem babst zemachen vnd sendet darumb sein botschaft zu ime. Derselben botschaft gab er die antwurt. Wiewol er mit menigclichem vnnd zuuoran mit dem longopardischen volck frid zehaben begeret so mo$^e$cht er doch nit glawben geben den wortten desiderii irs ko$^e$nigs. der Stephano dem babst die gelobten pu$^e$ntnus also offt verbrochen hett. Demnach ru$^e$ffet der babst ko$^e$nig Carolum vmb hilff an. derselb Carolus belegeret Desiderium. vnd die longobardos zu papia. vnd befalhe die belegerung Bernhardo seinem vetter vnd zohe gein rom vnd eret disen Hadrianum mit dem kuß seiner fu$^e$ß vnnd verpflichteten sich zu ewiger freu$^e$ndschaft miteinander. Vnd als nw babst Hadrianus auß den kriegs forchten zu sicherheit kome do keret er sein gemu$^e$et zu zierde der gotzhewßer vnd gepewen der statt rom. Zu letst starb er in dem. xxiii.[23.] jar seins babstthumbs.

## CLXVI recto:

NIcephorus der kaiser hat nach der kaiserin Hyrene .ix. iar geherrscht vnnd dieselben hyrene listigclich gefangen. in die innseln leßbon verschicket. Vnnd er selbs auch nach angenomnem kaiserthumb frid mit Carolo gemacht. Vnd man list das in desselben pu$^e$ntnussen nemlich bedingt worden wer. das die statt Venedig. die bede kaiser erete sich irer gesetze geprauchen mo$^e$cht. vnd in krieg oder frid keins teils sein solt. Als nw die botschafter die form vnd verschreibung solchs frids ko$^e$nig Carolo in teu$^e$tschem land bey saltzburg deßmals wesende zu$^o$gebracht hetten do sendet er sie gein rom alle gehanndelte ding dem babst fu$^e$rzebringen. In demselben jar. das do was das erst des kaiserthumbs Nicephori hat Aron admirhas dreimalhuuderttausent sarracen in die asianischen prouintzen dem constantinopolitanischen kaiserthumb vnderworffen eyngefu$^e$ert. Von desselben zukunft kom der kaiser in ein solchen schregken das er von ine frids schentlich begeret. vnd den erlanget mit geding. ime fu$^e$r die vmbeschedigung des kaiserthumbs tausent guldein. vnd fu$^e$r behaltung seins hawbts dreytausent guldein jerlich zu zinss zebezalen. Aber vnlang darnach erkleret nicephorus auß vnberatenheit seinen sun Scauracium zu eim mit regirer des kaiserthumbs. der als ein junger von von dem schno$^e$den geding seins vaters abweichende vil beschedigung vnd vnfu$^o$gs an mancherlay enden von den sarracen empfieng. Nicephorus hat in dem krieg wider die bulgaros vil obsigung gehabt. Aber vor vnd ee er zu dem frid mit der botschaft Caroli zu constantinopel zebestettigen widerkeren mocht. do wardt er in dem streyt den er mit dem Bulgarischen ko$^e$nig in obern Mesia het vberwunden vnd erschlagen. Vnd Scauracius sein sun in demselben streyt verwundet also das er gein constantinopel kerende das kaiserthumb empfienge. Den setzet Michael sein schwesterman in dem dritten monat seins kaiserthumbs ab vnd wardt sein nachkomen.
MIchael der constantinopolitanisch kaiser hat nach Scauracio seinem schwager zway iar geregirt vnd was ein gu$^e$etiger man vnd folger der heilligen gesetz. vnd ime nichts begirigers dann den frid von Nicephoro angefenngt mit ko$^e$nig Carls botschaftern die vil monat zu constantinopel geharret hetten zebestettigen. Das geding desselben frids erzelen die gschihtbschreiber mit kurtzen wortten. Also das Michael den auffgang mit constantinopel. vnnd Carolus den nidergang mit rom haben solt[.] Vnd kaiser Michael het carolum also vorawgen das er sein botschafter mit ko$^e$nig carls botschaft gein Ach in die statt gestalt des frids anzesagen. Als sie daselbsthin komen do erlangten sie von carolo alles das sie begereten. Vnd wiewol diser Michael etwielang wider die Bulgaros krieget vnd obsyget so wardt er doch letst vberwunden vnd gejagt. also das er sein heer vnd auch sein gemu$^e$et vnd hertz verlore. vnd thet sich von dem kaiserthumb. gieng in ein closter vnd lebet alda in fleißigem gotzdienst bis in sein ende. Zu des zeitten het das kaiserthumb kawm einen namen. dann im auffgang herrscheten die barbari. so hetten die ro$^e$mer yetzo mit krieg vermu$^e$edet ir aufsehen in galliam. Darumb geschiht hernach gar wenig meldung von den Constantinopolitanischen oder kriechischen kaisern. sunder von dem grossen carolo vnd seinen nachkomen.
Hyrene die muter Constantini hielt das ander concili zu Nicea mit .iii$^c$. bischoffen. Alda ward gesetzt das die ihenen die do sagten das die heilligen pilde abzetilgen weren mit ewigem fluch beheftet werden solten. Vnd wardt auch bestettigt das der heillig gaist vom vater vnd sun außgieng.
HAdrianus der babst hat auch nach erobertem fridmit den longobardischen die sybenden versamlung von iii$^c$.l. bischoffen gehabt. Darinn wardt die Felicianisch ketzerey von abtilgung der pild hingelegt. vnd auch den layen gepotten sich keinerlay weiß in die wale eins ro$^e$mischen babsts zeschlahen. Das auch die ereloßen zu briesterlichen stannd nit gefu$^e$rdert werden solten. So solten sich auch die clerici in frembde werltliche gericht nit ziehen laßen.
* ↑ 5963. Jahr der Welt, 764 n. Chr.
* ↑ Setzfehler: zelen en
* ↑ 5973. Jahr der Welt, 774 n. Chr.
* ↑ 768 n. Chr.